ສະພາ​ຕ່ຳ ສຫລ ຈະລົງຄະແນນສຽງ ກ່ຽວກັບ ການລົງໂທດຕໍ່ ເກົາຫຼີເໜືອ
ທ່ານ Royce ​ໄດ້​ກ່າວ​ວ່າ ການ​ຂົ່ມຂູ່​ ຈາກ​ຄວາມກ້າວ​ໜ້າ​ ຂອງ​ໂຄງກການ​ນິວ​ເຄລຍ ​ເກົາຫຼີ​ເໜືອນັ້ນ ​ແມ່ນຮັບເອົາ​ບໍ່​ໄດ້.
ສະພາຕ່ຳສະຫະລັດ ຄາດໝາຍວ່າ ຈະລົງຄະແນນສຽງໃນວັນອັງຄານມື້ນີ້ ຕໍ່ການເອົາມາດຕະການລົງໂທດ ທີ່ສາມາດສະກັດກັ້ນບໍ່ໃຫ້ເກົາຫຼີເໜືອເຂົ້າເຖິງເງິນຕາທີ່ເປັນຫຼັກຊັບສຳຄັນ ໃນຄວາມຈຳເປັນຂອງໂຄງການສ້າງອາວຸດນິວເຄລຍ ນັ້ນ ທ່ານ ປະທານຄະນະກຳມະການກິດຈະການຕ່າງປະເທດຂອງສະພາຕ່ຳ ສະ ຫະລັດ ທີ່ສັງກັດພັກ ເປັນຜູ້ນຳສະເໜີຮ່າງກົດໝາຍການລົງໂທດດັ່ງກ່າວນີ້ ຊຶ່ງເບິ່ງຄືວ່າ ເປັນການຕອບໂຕ້ຕໍ່ການປະກາດຂອງເກົາຫຼີເໜືອ ໃນສັບປະດາແລ້ວນີ້ ທີ່ວ່າຕົນໄດ້ທຳການທົດລອງນິວເຄລຍເປັນຄັ້ງທີ 4 ຊຶ່ງໃນຄັ້ງນີ້ແມ່ນການທົດອາວຸດນິວເຄລຍທີ່ ມີຄວາມສາມາດໃນການທຳລາຍສູງນັ້ນ ການກ່າວອ້າງທີ່ວ່ານີ້ ໄດ້ພາໃຫ້ມີຜູ້ຄົນສົງໄສຢ່າງ ແຜ່ຫຼາຍ ທ່ານ ໄດ້ກ່າວວ່າ ການຂົ່ມຂູ່ຈາກຄວາມກ້າວລ້ຳໜ້າຂອງໂຄງກການນິວເຄລຍເກົາ ຫຼີເໜືອນັ້ນ ແມ່ນຮັບເອົາບໍ່ໄດ້ ແລະວ່າ ລັດຖະສະພາຄວນຈະເປັນຜູ້ນຳພາເອງ ທ່ານ ໄດ້ກ່າວວ່າ ຮ່າງກົດໝາຍການລົງໂທດຕໍ່ເກົາຫຼີນີ້ ຈະອະນຸມັດໃຫ້ຍຶດເອົາຊັບສິນໃດໆກໍຕາມ ທີ່ພົວພັນ ກັບການແຜ່ຜາຍອາວຸດຂອງເກົາຫຼີເໜືອ ການກະທຳທີ່ຜິດກົດໝາຍຕ່າງໆ ແລະການລະເມີດສິດທິມະນຸດ ມັນຈະປະຕິເສດບັນດາຜູ້ນຳເກົາຫຼີເໜືອ ບໍ່ໃຫ້ເຂົ້າເຖິງລະບົບການເງິນຂອງສະຫະລັດ ແລະມັນຍັງຈະກົດດັນໃຫ້ປະທານາທິບໍດີ ລົງໂທດຕໍ່ສ່ວນບຸກຄົນ ຜູ້ຊຶ່ງໃຫ້ການສົ່ງເສີມຕໍ່ການໂຈມຕີທາງອິນເຕີແນັດ ຕໍ່ສະຫະລັດນັ້ນນຳ ສະພາຄວາມໝັ້ນຄົງອົງການສະຫະປະຊາຊາດ ຊຶ່ງໄດ້ນັດປະຊຸມສຸກເສີນ ຫຼາຍຊົ່ວໂມງ ຫຼັງຈາກການທົດລອງນິວເຄລຍໃນວັນທີ 6 ມັງກອນ ກໍກຳລັງພິຈາລະນາ ການລົງໂທດ ຄັ້ງໃໝ່ ຕໍ່ເກົາຫຼີເໜືອ ໃນອັນທີ່ສະແດງໃຫ້ເຫັນວ່າ ເປັນ  ຕໍ່ຂໍ້ຕົກລົງສະບັບກ່ອນຂອງອົງການສະຫະປະຊາຊາດ